Document ID: /roh_data/filtered/fineweb-2-filterrobots_roh.jsonl.gz/31169

Viver ensemen en Svizra. Quai è il motto da l'app d'integraziun «together» da la SSR. Cun in quiz scuvran las utilisadras ed ils utilisaders la vita en Svizra, survegnan infurmaziuns cumplementaras ed èn adina al current grazia ad in newsfeed – e tut quai en set linguas.
Mintga chasada che consumescha programs da radio e da tv paja 1 franc e 30 raps per di. Per quels daners purschain nus infurmaziun, cultura, sport e divertiment en tut nossas medias en quatter linguas.
Sch'ils producents da program discutan mintga di criticamain davart la qualitad, sch'els tschertgan adina novas e meglras soluziuns e sch'els examineschan adina puspè bain lur emissiuns, èn ils resultats da buna qualitad.